Oʻzbekiston Respublikasi hududlarida ishsiz fuqarolarni kasb-hunarga oʻqitish markazlarini tashkil etish chora-tadbirlari toʻgʻrisida
(resolution, 2022-04-05)

Ishsiz fuqarolarni kasb-hunarga qayta tayyorlashni samarali tashkil etish hamda mehnat bozorida talab yuqori boʻlgan yangi kasb-hunar va mutaxassisliklarga ega boʻlish uchun ularga tegishli shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining tegishli qarorlarini bajarish doirasida quyidagilar: Toshkent va Samarqand shaharlarida ishsiz fuqarolarni, shu jumladan taʼlim muassasalari bitiruvchilarini qayta tayyorlash va ularning malakasini oshirish boʻyicha kasb-hunarga oʻqitish markazlari tashkil etilganligi va samarali faoliyat yuritayotganligi; “Shahrisabz shahrida kasb-hunarga oʻqitish markazini tashkil etish va Oʻzbekistonda kasb-hunarga oʻqitish salohiyatini oshirish boʻyicha konsalting” loyihasi amalga oshirilayotganligi maʼlumot uchun qabul qilinsin. 2. 2017 — 2020-yillar davrida respublika hududlarida ishsiz fuqarolarni kasb-hunarga oʻqitish markazlarini bosqichma-bosqich tashkil etish boʻyicha chora-tadbirlar dasturi (keyingi oʻrinlarda Chora-tadbirlar dasturi deb ataladi) 1-ilovaga muvofiq maʼqullansin. 3. Oʻzbekiston Respublikasi Bandlik va mehnat munosabatlari vazirligi, Investitsiyalar boʻyicha davlat qoʻmitasi, Tashqi ishlar vazirligi: Oʻzbekiston Respublikasining xalqaro moliya tashkilotlaridagi boshqaruv ofislari, Iqtisodiyot vazirligi, Moliya vazirligi hamda Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi bilan birgalikda maʼqullangan Chora-tadbirlar dasturi doirasida 2017 — 2020-yillar davrida ishsiz fuqarolarni kasb-hunarga oʻqitish markazlari tashkil etishni (keyingi oʻrinlarda tashkil etilayotgan markazlar deb ataladi) moliyalashtirish uchun donor mamlakatlar va xalqaro moliya tashkilotlarining grantlari va imtiyozli kreditlarini jalb etish masalalarini tizimli asosda ishlab chiqishni belgilangan tartibda tashkil etsinlar; ishlanmalar natijalari boʻyicha, navbatdagi yil uchun nazarda tutilgan markazlar tashkil etishni moliyalashtirishning tasdiqlangan aniq manbalari boʻyicha har yili Oʻzbekiston Respublikasi Vazirlar Mahkamasiga takliflar kiritsinlar. 4. Chora-tadbirlar dasturini amalga oshirish bilan bogʻliq xarajatlarni moliyalashtirish: tashkil etilayotgan markazlarni qurish va jihozlash boʻyicha — donor mamlakatlar va xalqaro moliya tashkilotlarining grantlari va imtiyozli kreditlari (keyingi oʻrinlarda grantlar va imtiyozli kreditlar deb ataladi) hisobiga; ushbu qarorning 6-bandiga asosan berilayotgan obyektlarni rekonstruksiya qilish, mukammal taʼmirlash va jihozlash, shu jumladan ularni saqlash boʻyicha — Oʻzbekiston Respublikasi Bandlikka koʻmaklashish davlat jamgʻarmasi (keyingi oʻrinlarda Bandlikka koʻmaklashish jamgʻarmasi deb ataladi) mablagʻlari hisobiga; import qilinadigan oʻquv-laboratoriya asbob-uskunalarini va moddiy resurslarni Oʻzbekiston Respublikasi hududida saqlash, rasmiylashtirish va tashish boʻyicha — Bandlikka koʻmaklashish jamgʻarmasi mablagʻlari hisobiga; Chora-tadbirlar dasturi doirasida obyektlarni qurish uchun loyiha-smeta hujjatlarini tayyorlash boʻyicha — Qoraqalpogʻiston Respublikasi va viloyatlarning tegishli budjetlarining qoʻshimcha manbalari, shuningdek qonunchilikda taqiqlanmagan boshqa manbalar hisobiga amalga oshiriladi. 5. Quyidagilar: Bandlikka koʻmaklashish jamgʻarmasi mablagʻlari hisobiga tashkil etiladigan markazlar obyektlari boʻyicha buyurtmachilar — Qoraqalpogʻiston Respublikasi Vazirlar Kengashi va viloyatlar hokimliklari huzuridagi “Yagona buyurtmachi xizmati” injiniring kompaniyalari hisoblanadi; grantlar va imtiyozli kreditlar hisobiga tashkil etiladigan markazlar boʻyicha buyurtmachilar — Oʻzbekiston Respublikasi Hukumati va xorijiy davlatlar yoki xalqaro moliya tashkilotlari oʻrtasida imzolanadigan bitimlarga muvofiq, har bir obyekt boʻyicha alohida aniqlanadi; loyihachi va pudratchi tashkilotlar — belgilangan tartibda aniqlanadi. 6. Qoraqalpogʻiston Respublikasi Vazirlar Kengashi va viloyatlar hokimliklari: tashkil etiladigan markazlar ishlarini tashkil qilishga doir talablarga javob beradigan binolar, inshootlarning tezkor boshqaruv huquqi bilan berilishini; zarurat boʻlganda, grantlar va imtiyozli kreditlarni jalb etgan holda tashkil etiladigan markazlar uchun yangi binolar qurishga yer maydonlari ajratilishini; Oʻzbekiston Respublikasi Qurilish vazirligi bilan birgalikda markazlarga ularning faoliyatini tashkil etish uchun beriladigan obyektlar boʻyicha qurish va rekonstruksiya qilishga oid texnik topshiriqlar va loyiha-smeta hujjatlarini ishlab chiqishda optimal loyihaviy va texnik yechimlar qoʻllanishini taʼminlasinlar. 7. Oʻzbekiston Respublikasi Qurilish vazirligi tashkil etilayotgan markazlar obyektlari boʻyicha loyiha-smeta hujjatlarining davlat ekspertizasidan oʻtkazilishini va qurilish-montaj ishlarining sifati yuzasidan davlat arxitektura-qurilish nazorati amalga oshirilishini belgilangan tartibda taʼminlasin. 8. Quyidagilar: Ishsiz va band boʻlmagan aholini kasb-hunarga oʻqitish mintaqaviy markazlarining namunaviy tuzilmasi 2-ilovaga muvofiq; Ishsiz va band boʻlmagan aholini fuqarolarni kasb-hunarga oʻqitish mintaqaviy markazlarida kasb-hunarga qayta tayyorlanganligi va malakasini oshirganligi toʻgʻrisidagi diplomning hamda qisqa muddatli kurslarni oʻtaganligi toʻgʻrisidagi sertifikatning davlat namunalaridagi shakllari 3 va 4-ilovalarga muvofiq tasdiqlansin. Belgilab qoʻyilsinki, tashkil etilayotgan markazlar davlat taʼlim muassasalari hisoblanadi va bevosita Qoraqalpogʻiston Respublikasi Bandlik va mehnat munosabatlari vazirligiga, viloyatlar va Toshkent shahar bandlik bosh boshqarmalariga boʻysunadi, ularning faoliyatiga umumiy oʻquv-metodik rahbarlik qilish esa — Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markaziga yuklanadi. 9. Quyidagilar tashkil etilayotgan markazlarning asosiy vazifalari etib belgilansin: oʻrta maxsus, kasb-hunar maʼlumotiga ega boʻlgan ishsiz va vaqtincha band boʻlmagan, shu jumladan doimiy ishga ega boʻlmagan shaxslarni mehnat bozorida talab yuqori boʻlgan mutaxassislik va kasblar boʻyicha — 1 yilgacha boʻlgan muddatda kasb-hunarga bepul qayta tayyorlash va malakasini oshirish; mehnat organlarida ishsiz sifatida roʻyxatdan oʻtmagan, ish izlayotgan shaxslarni, shuningdek ish beruvchilarning buyurtmanomalari boʻyicha — xodimlarni, har yili oʻqishga olinadiganlar sonining 15 foizidan ortiq boʻlmagan hajmda, mehnat bozorida talab yuqori boʻlgan mutaxassisliklar va kasb-hunarlar boʻyicha — toʻlov asosida qisqa muddatli oʻqitishni tashkil etish. 10. Oʻzbekiston Respublikasi Mehnat vazirligi hamda Moliya vazirligining: tashkil etilayotgan markazlarning oʻqituvchi va oʻquv-yordamchi xodimlarining lavozim maoshlariga Bandlikka koʻmaklashish jamgʻarmasi mablagʻlaridan toʻlanadigan 40 foizgacha miqdorda doimiy ustama belgilash toʻgʻrisidagi; tashkil etilayotgan markazlarning pulli, qisqa muddatli kurslar tashkil etish faoliyatidan va qonunchilikda taqiqlanmagan boshqa manbalardan tushadigan mablagʻlar hisobiga shakllantiriladigan, ushbu markazlarning moddiy-texnik rivojlantirish va xodimlarini moddiy ragʻbatlantirish jamgʻarmasini (keyingi oʻrinlarda rivojlantirish jamgʻarmasi deb ataladi) tashkil etish toʻgʻrisidagi takliflariga rozilik berilsin. 11. Oʻzbekiston Respublikasi Bandlik va mehnat munosabatlari vazirligi belgilangan tartibda, Chora-tadbirlar dasturi doirasida markazlar tashkil etilishiga koʻra belgilangan tartibda: Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi bilan birgalikda — markazlar ustavini va ular ishida qoʻllanadigan zarur oʻquv-metodik dasturlar va materiallarni, shuningdek oʻrta maxsus, kasb-hunar taʼlimi tizimi taʼlim muassasalarining belgilangan pedagogik va oʻquv-ishlab chiqarish yuklamalaridan kelib chiqqan holda markazlarning shtat jadvallarini; rivojlantirish jamgʻarmasiga yoʻnaltiriladigan foyda normativini belgilashni hisobga olgan holda, rivojlantirish jamgʻarmasi mablagʻlarini shakllantirish va sarflash tartibi toʻgʻrisidagi nizomning, unda qisqa muddatli oʻqitish boʻyicha pulli xizmatlar qiymatini belgilash tartibini nazarda tutib ishlab chiqilishini va tasdiqlanishini taʼminlasin. 12. Belgilab qoʻyilsinki: tashkil etilayotgan markazlarning rahbarlari, oʻqituvchilari, ustalari va boshqa xodimlari mehnatiga kasb-hunar kollejlarining tegishli lavozimlari uchun belgilangan bazaviy tarif stavkalari tatbiq etiladi; belgilangan tartibda ishsiz deb eʼtirof etilgan shaxslar jumlasidan boʻlgan oʻquvchilarga tashkil etilayotgan markazlarda bevosita bepul oʻqiyotgan davrida Bandlikka koʻmaklashish jamgʻarmasida ushbu maqsadlar uchun nazarda tutilgan mablagʻlar hisobidan, qonunchilikda belgilangan mehnatga haq toʻlashning eng kam miqdorining 35,2 foizi miqdorida, 6 oydan koʻp boʻlmagan muddat mobaynida stipendiya toʻlanadi; tashkilotlar oʻquvchilarning ishlab chiqarish amaliyotini oʻtash davrida ularga ishlab chiqarish amaliyoti dasturlariga muvofiq ularning ishlab chiqarish faoliyatini taʼminlaydigan haq toʻlanadigan ish joylari berish huquqiga ega. 13. “Oʻzbekiston temir yoʻllari” AJ Chora-tadbirlar dasturi doirasida tashkil etilayotgan markazlarni qurish va jihozlash uchun Oʻzbekiston Respublikasi hududiga chetdan olib kelinadigan tovarlarni temir yoʻl stansiyalarida saqlash va yuklash-tushirish ishlarining toʻlov undirilmasdan bajarilishini taʼminlasin. 14. Oʻzbekiston Respublikasi Tashqi ishlar vazirligi Mehnat vazirligining buyurtmanomalariga binoan, Chora-tadbirlar dasturida nazarda tutilgan markazlarni tashkil etish boʻyicha loyihalarni amalga oshirishda qatnashadigan xorijiy mutaxassislarga koʻp martalik kirish vizalarining konsullik va boshqa yigʻimlarni undirmasdan rasmiylashtirilishini belgilangan tartibda taʼminlasin. 15. Oʻzbekiston Respublikasi Ichki ishlar vazirligi Mehnat vazirligining buyurtmanomalariga binoan, Chora-tadbirlar dasturida nazarda tutilgan markazlarni tashkil etish boʻyicha loyihalarni amalga oshirishda qatnashadigan xorijiy mutaxassislarga koʻp martalik kirish vizalari berilishini va ularning muddati uzaytirilishini, shuningdek ularning yashash joylarida vaqtincha turgan joyi boʻyicha roʻyxatga olinishini va muddati uzaytirilishini davlat bojlari undirmasdan belgilangan tartibda taʼminlasin. 16. Oʻzbekiston Respublikasi Bandlik va mehnat munosabatlari vazirligi: ishsiz fuqarolarni kasb-hunarga oʻqitish markazlarida oʻqishga qabul qilish, kasb-hunarga oʻqishi tartibi toʻgʻrisidagi nizomlar loyihalarini tasdiqlash uchun uch oy muddatda Oʻzbekiston Respublikasi Vazirlar Mahkamasiga kiritsin; Chora-tadbirlar dasturida nazarda tutilgan markazlarni tashkil etish boʻyicha loyihalarni amalga oshirishda qatnashuvchi yuqori malakali xorijiy mutaxassislarni (Oʻzbekiston Respublikasi fuqarolari orasida mavjud boʻlmaganda) Oʻzbekiston Respublikasiga jalb etishga ruxsatnomalar berilishini (muddati uzaytirilishini), shuningdek koʻrsatib oʻtilgan xorijiy fuqarolarga Oʻzbekiston Respublikasi hududida mehnat faoliyatini amalga oshirish huquqiga tasdiqnomalar berilishini (muddati uzaytirilishini) belgilangan tartibda taʼminlasin. 17. Oʻzbekiston Respublikasi Hukumatining 5-ilovaga muvofiq ayrim qarorlariga oʻzgartirishlar kiritilsin. 18. Oʻzbekiston Respublikasi Mehnat vazirligi manfaatdor vazirliklar va idoralar bilan birgalikda oʻzlari qabul qilgan idoraviy normativ-huquqiy hujjatlarni bir oy muddatda ushbu qarorga muvofiqlashtirsin. 19. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. T/r Mintaqa nomi Joylashish joyi Nazarda tutilayotgan quvvati(oʻquvchilar oʻrni) Oʻqitish yoʻnalishlari va mutaxassisliklari* Amalga oshirish muddati Moliyalashtirish manbai 1. Qoraqalpogʻiston Respublikasi Nukus sh. 240 1. Elektr va elektronika. 2. Axborot texnologiyalari. 3. Baliq yetishtirish va baliq mahsulotlarini qayta ishlash texnologiyasi. 4. Qurilish ishi. 2018 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 2. Andijon viloyati Andijon sh. 240 1. Avtomobillarni taʼmirlash va ularga texnika xizmati koʻrsatish. 2. Sovutish uskunalariga xizmat koʻrsatish texnologiyasi. 3. Elektrotexnika va elektronika. 4. Axborot texnologiyalari. 5. Tikuvchilik va toʻqimachilik ishlab chiqarish texnologiyasi. 2019 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 3. Buxoro viloyati Buxoro sh. 240 1. Avtomobillarni taʼmirlash va ularga texnika xizmati koʻrsatish. 2. Axborot texnologiyalari. 3. Qurilish ishi. 4. Payvandlash mutaxassisliklari. 5. Xizmat koʻrsatish va turizm sohasi mutaxassislari (ofitsiantlar, sartaroshlar, gidlar). 2018 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 4. Jizzax viloyati Jizzax sh. 240 1. Payvandlash va chilangarlik ishi. 2. Avtomobillarni taʼmirlash va ularga texnika xizmati koʻrsatish. 3. Elektr va elektronika. 4. Tikuvchilik va toʻqimachilik ishlab chiqarish texnologiyasi. 5. Dehqonchilik va qishloq xoʻjaligi mahsulotlarini qayta ishlash texnologiyasi. 6. Chorvachilik, parrandachilik, asalarichilik texnologiyasi. 2019 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 5. Navoiy viloyati Navoiy sh. 240 1. Axborot texnologiyalari. 2. Elektr va elektronika. 3. Teri oshlash, charm-galantereya buyumlarini ishlab chiqarish va taʼmirlash. 4. Goʻsht-sut mahsulotlarini qayta ishlash texnologiyasi. 5. Maxsus texnikani boshqarish mutaxassislari (ekskavatorchilar, kranchilar va boshqalar). 2019 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 6. Namangan viloyati Namangan sh. 240 1. Sovutish uskunalariga xizmat koʻrsatish texnologiyasi. 2. Elektrotexnika va elektronika. 3. Axborot texnologiyalari. 4. Tikuvchilik va toʻqimachilik ishlab chiqarish texnologiyasi. 5. Maxsus texnikani boshqarish mutaxassislari (ekskavatorchilar, kranchilar va boshqalar). 2019 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 7. Sirdaryo viloyati Guliston sh. 240 1. Elektrotexnika va elektronika. 2. Gidrotexnika uskunalarini taʼmirlash va ularga xizmat koʻrsatish mutaxassislari. 3. Maxsus texnikani boshqarish mutaxassislari (ekskavatorchilar, kranchilar va boshqalar). 4. Qishloq xoʻjaligi texnikasini taʼmirlash va ularga xizmat koʻrsatish mutaxassislari. 5. Tikuvchilik va toʻqimachilik ishlab chiqarish texnologiyasi. 2019 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 8. Surxondaryo viloyati Termiz sh. 240 1. Meva, sabzavot, poliz mahsulotlarini qayta ishlash texnologiyasi. 2. Axborot texnologiyalari. 3. Maxsus texnikani boshqarish mutaxassislari (ekskavatorchilar, kranchilar va boshqalar). 4. Qishloq xoʻjaligi texnikasini taʼmirlash va ularga xizmat koʻrsatish mutaxassislari. 5. Asalarichilik boʻyicha mutaxassislar. 2018 — 2019-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 9. Toshkent viloyati Toʻytepa sh. 240 1. Elektr va elektronika. 2. Axborot texnologiyalari. 3. Tikuvchilik va toʻqimachilik ishlab chiqarish texnologiyasi, tikuvchilik va toʻqimachilik asbob-uskunalarini taʼmirlash. 4. Gidrotexnika uskunalari va drenaj tizimini taʼmirlash va xizmat koʻrsatish mutaxassislari. 5. Maxsus texnikani boshqarish mutaxassislari (ekskavatorchilar, kranchilar va boshqalar). 2019 — 2020-yillar Bandlikka koʻmaklashish davlat jamgʻarmasi, donor mamlakatlar grantlari, xalqaro moliya tashkilotlarining imtiyozli kreditlari 10. Fargʻona viloyati Qoʻqon sh. (yoki Fargʻona sh.) 240 1. Elektr va elektronika. 2. Axborot texnologiyalari. 3. Tikuvchilik ishi. 4. Mashinasozlik ishlab chiqarishi. 5. Kosmetika buyumlari ishlab chiqarish. 2017 — 2019-yillar Koreya Respublikasi Hukumatining granti** 11. Xorazm viloyati Urganch sh. 240 1. Avtomobillarni taʼmirlash va ularga texnika xizmati koʻrsatish. 2. Axborot texnologiyalari. 3. Xizmat koʻrsatish va turizm sohasi xizmatlari (ofitsiantlar, sartaroshlar, gidlar). 4. Tikuvchilik ishi. 5. Qurilish ishi. 2018 — 2019-yillar Koreya Respublikasi Hukumatining granti** 1. Vazirlar Mahkamasining “Toshkent shahridagi Kasb-hunarga oʻqitish markazi faoliyatini taʼminlashga doir qoʻshimcha chora-tadbirlar toʻgʻrisida” 2012-yil 13-sentabrdagi 270-son qarorida (Oʻzbekiston Respublikasi QHT, 2012-y., 37-son, 431-modda): a) 2-bandning uchinchi xatboshi chiqarib tashlansin; b) 2 va 3-ilovalar oʻz kuchini yoʻqotgan deb hisoblansin. 2. Vazirlar Mahkamasining “Koreya Respublikasi Hukumatining grantini jalb etgan holda Samarqand shahrida Kasb-hunarga oʻqitish markazini tashkil etish chora-tadbirlari toʻgʻrisida” 2015-yil 15-maydagi 122-son qarorida (Oʻzbekiston Respublikasi QHT, 2015-y., 20-son, 253-modda): a) 4-bandning uchinchi xatboshi chiqarib tashlansin; b) 2 va 3-ilovalar oʻz kuchini yoʻqotgan deb hisoblansin. 3. Vazirlar Mahkamasining “Koreya Respublikasi Hukumatining grantini jalb etgan holda Shahrisabz shahrida Kasb-hunarga oʻqitish markazini tashkil etish chora-tadbirlari toʻgʻrisida” 2017-yil 14-martdagi 135-son qarorida (Oʻzbekiston Respublikasi QHT, 2017-y., 11-son, 163-modda): a) 3-bandning uchinchi xatboshi chiqarib tashlansin; b) 2 va 3-ilovalar oʻz kuchini yoʻqotgan deb hisoblansin.